Þátttakendur í átakinu skrá sig á áheitavefnum jolapeysan.is þar sem þeir keppast um að fá sem hæst áheit út á jólapeysuna sína . Jólapeysugleði er hægt að halda hvar sem er og bæði ungir og aldnir geta tekið þátt og sótt sér efni við hæfi á jolapeysan.is . Jólapeysupartý má halda hvenær sem er , en átakinu lýkur formlega föstudaginn þrettánda desember . Á jolapeysan.is eru ýmsar hugmyndir og uppskriftir af því hvernig útbúa má jólapeysur og halda skemmtilega jólapeysugleði , en þar er einnig að finna prjónauppskriftir af jólapeysum ásamt ýmsu öðru efni sem auðveldar skipulagningu og framkvæmd . ,, Það er gaman að geta slegið tvær flugur í einu höggi og geta boðið upp á skemmtun um leið og maður óskar eftir stuðningi við verkefni Barnaheilla , ” segir Erna Reynisdóttir , framkvæmdastjóri samtakanna . Fyrirmyndin að átakinu er sótt til Save the Children í Bretlandi , sem hóf sams konar fjáröflunarátak á síðasta ári sem var afar vel tekið af almenningi ; ,, Þar er jólapeysan auðvitað hluti af menningunni og er að komast í tísku aftur eftir áralanga tískuútlegð . Okkur fannst vera kominn tími til að brydda upp á nýjungum hér á Íslandi og þess vegna tilvalið að lífga upp á tilveruna með jólapeysum . ” Jón Gnarr , borgarstjóri , Anna Svava Knútsdóttir , leikkona og DJ Margeir leggja átakinu lið . Þannig hvetur Jón fólk til að prjóna sínar eigin peysur , Anna Svava hvetur fólk til dáða með veitingar og DJ Margeir slær tóninn með spilunarlistum fyrir flest jólapeysutækifæri . Jólapeysan 2013 Ragnheiður Eiríksdóttir , prjónakona með meiru og stofnandi Knitting Iceland , hannaði Jólapeysuna 2013 , en Jón Gnarr klæðist peysunni á auglýsingum átaksins . Uppskrift peysunnar má kaupa til stuðnings átakinu í verslunum Hagkaupa sem og í helstu lopasöluverslunum landsins . Besta peysanÁ Facebook og Instagram verður keppt í nokkrum flokkum um bestu peysuna . Þannig verða veitt verðlaun fyrir bestu nördapeysuna , glamúrpeysuna , frumlegustu peysuna ljótustu peysuna og auðvitað fallegustu jólapeysuna 2013 . ,, Við hvetjum fólk til að nýta hugmyndaflugið og skapa frumlegar og skemmtilegar jólapeysur , en þetta er auðvitað líka tilvalið tækifæri til að skora á aðra og fá þá til að gera einhverja hluti ef ákveðin upphæð næst í áheitum . Það verður gaman að sjá hvað f & oa